b'\n_START_ARTICLE_\nSm\xc3\xa5stankelbein\n_START_SECTION_\nUtseende\n_START_PARAGRAPH_\nSm\xc3\xa5stankelbein er sm\xc3\xa5 til middelsstore mygg, med slank kroppsbygning og lange bein. Mange arter er livlig gul- eller brunfargede, andre er gr\xc3\xa5 eller svarte. Mange arter har p\xc3\xa5fallende flekker eller m\xc3\xb8nster p\xc3\xa5 vingene._NEWLINE_ Artene ligner gjerne sm\xc3\xa5 versjoner av storstankelbein (Tipulidae), men kan skilles fra disse p\xc3\xa5 at vingenes fremste lengde\xc3\xa5re (subcosta) ender i kant\xc3\xa5ren (Costa) og ikke i den bakenforliggende \xc3\xa5ren (R1), og vanligvis p\xc3\xa5 at palpene (munnf\xc3\xb8lerne) er forholdsvis korte.\n_START_SECTION_\nLevevis\n_START_PARAGRAPH_\nFor mange grupper er larvene ukjente, men man regner med at de fleste er knyttet til fuktige milj\xc3\xb8er. Mange arter har larver i fuktig jord, andre lever i vann. De voksne dyrene tar vanligvis ikke n\xc3\xa6ring til seg, og lever gjerne forholdsvis kort tid. Mange arter danner svermer.'